
ЕВРАЗИЯ ЭКОНОМИКАЛЫК КОМИССИЯСЫ

КЕҢЕШ
ЧЕЧИМ

2022-жылдын «23» сентябры
           № 141                                   Москва шаары

Медицинада колдонуу үчүн дары-дармек каражаттарын жана ветеринардык дары-дармек каражаттарын маркалоо боюнча Евразия экономикалык комиссиясынын Кеңешинин айрым чечимдерине өзгөртүүлөрдү киргизүү жөнүндө 

Евразия экономикалык бирлиги жөнүндө 2014-жылдын 29-майындагы Келишимдин 30 жана 56-беренелерине, Санитардык, ветеринардык-санитардык жана карантиндик фитосанитардык чараларды колдонуу жөнүндө протоколдун 14-пунктуна (Евразиялык экономикалык бирлик жөнүндө 2014-жылдын 29-майындагы Келишимге № 12 тиркеме), 
2014-жылдын 23-декабрындагы Евразиялык экономикалык бирликтин алкагында дары-дармек каражаттарын  жүгүртүүнүн бирдиктүү принциптери жана эрежелери жөнүндө макулдашуунун 7 жана 8-беренелерине, Жогорку Евразиялык экономикалык кеңештин 2014-жылдын 23-декабрындагы № 98 чечими менен бекитилген Евразиялык экономикалык комиссиянын Иш регламентине № 1 тиркеменин 57, 84 жана 97-пункттарына ылайык Евразия экономикалык комиссиянын Кеңеши чечти:
1. Евразия экономикалык комиссиясынын Кеңешинин чечимдерине тиркемеге ылайык өзгөртүүлөр киргизилсин.

2. Ушул чечим расмий жарыяланган датадан тартып 10 календарлык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

	Беларусь Республикасынан
	Казакстан Республикасынан
	Кыргыз 
Республикасынан
	Россия
Федерациясынан

	М. Григорян
	И. Петришенко
	 С. Жумангарин
	 А. Касымалиев
	А. Оверчук


	
	ТИРКЕМЕ 
Евразия экономикалык комиссиясынын Кеңешинин 2022-жылдын
 23-сентябрындагы № 141 чечимине



Евразия экономикалык комиссиянын Кеңешинин чечимдерине
 киргизилчү 
ӨЗГӨРТҮҮЛӨР

1. Евразия экономикалык комиссиянын Кеңешинин 
2016-жылдын 3-ноябрындагы № 76 чечими менен бекитилген Медицинада колдонуу үчүн дары-дармек каражаттарын жана ветеринардык дары-дармек каражаттарын маркалоого карата коюлуучу талаптардын:
а) 2-пункту биринчи абзацтан кийин төмөнкүдөй мазмундагы абзац менен толукталсын:

«Орфандык жана жогорку технологиялуу дары-дармек каражаттары үчүн Евразия экономикалык комиссиясынын Кеңешинин 2016-жылдын 3-ноябрындагы № 78 чечими менен бекитилген Медициналык колдонуу үчүн дары-дармек каражаттарын каттоо жана экспертизалоо эрежелеринин № 16-тиркемесине ылайык даярдалган, коопсуздугун, натыйжалуулугун жана сапаттын баалоо боюнча эксперттик отчетто жана референттик мамлекеттин ыйгарым укуктуу органы тарабынан бекитилген дары-дармек каражатынын сапаты боюнча ченемдик документтин «маркалоо» бөлүмүндө маалыматтар болсо орус же англис тилинде гана маркалоо түшүрүүгө жол берилет.

Мында кошумча этикетканы (стикерди) колдонуп маркалоону экинчи таңгакка орус тилинде (маркалоонун баштапкы вариантында ал жок болгон учурда) жана аймагында мындай дары-дармек каражаттарынын жүгүртүлгөн мүчө мамлекеттин мамлекеттик тилинде (мүчө мамлекеттин мыйзамдарында тиешелүү талаптар болгондо) түшүрүү зарыл.»;

б)  4-пункттун тогузунчу абзацында «Евразия экономикалык комиссия (мындан ары – Комиссия) тарабынан бекитилген медицинада колдонулган дары-дармек каражаттарын каттоо жана экспертиза жүргүзүү эрежелери» деген сөздөр «Медицинада колдонуу үчүн  дары-дармек каражаттарын каттоо жана экспертиза жүргүзүү эрежелери» деген сөздөр менен алмаштырылсын;

в) 22-пункттун үчүнчү абзацында «дары-дармек каражаттарынын жана дары-дармек каражаттарынын жалпы мүнөздөмөсүнө» деген сөздөр «дары-дармек каражатынын жана дары-дармек каражатынын жалпы мүнөздөмөсүнө» деген сөздөр менен, «Комиссия» деген сөз «Евразия  экономикалык комиссиясы» деген сөздөр менен алмаштырылсын;

г)  30-пункттун үчүнчү абзацында «дары-дармек каражаттарынын жана дары-дармек каражаттарынын жалпы мүнөздөмөсүнө» деген сөздөр «дары-дармек каражатынын жана дары-дармек каражатынын жалпы мүнөздөмөсүнө» деген сөздөр менен алмаштырылсын;

д)  36-пункттун биринчи абзацында «Комиссия» деген сөз «Евразия  экономикалык комиссиясы» деген сөздөр менен алмаштырылсын;
е) 38-пункттун «а» пунктчасынын биринчи абзацында жана биринчи сүйлөмүндө «эрежелерине» деген сөз «Эрежелерине» деген сөз менен алмаштырылсын;

ж)  39-пункттун экинчи абзацынын биринчи сүйлөмүндө «дары-дармек каражаттарынын жана дары-дармек каражаттарынын жалпы мүнөздөмөсүнө» деген сөздөр «дары-дармек каражатынын жана дары-дармек каражатынын жалпы мүнөздөмөсүнө» деген сөздөр менен алмаштырылсын;

2. Евразия экономикалык комиссиясынын Кеңешинин 2016-жылдын
 3-ноябрындагы № 78 чечими менен бекитилген Медицинада колдонуу үчүн дары-дармек каражаттарын каттоо жана экспертизалоо эрежелеринин:

а) каттоо досьесинин документтерине талаптардын 1.3.2-пунктунда (жалпы техникалык документтин форматында) (көрсөтүлгөн эрежелерге 
№ 1 тиркеме) «орус тилинде» деген сөздөр алып салынсын;

б) дары-дармек каражатын каттоо досьесинин документтеринин форматына жана жалпы техникалык документтин форматында жайгашуусуна талаптардын 1.3.2-пунктта (ОТД) (көрсөтүлгөн эрежелерге № 1 тиркеме) «орус тилинде» деген сөздөр алып салынсын;

